АНГАЖИМЕНТА И НАЛАГАНЕ НА ОКОНЧАТЕЛНИ МИТА
 (56)
 Поради това в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент, както и в съответствие с условията на ангажимента, Комисията стигна до заключението, че приемането на ангажимента по отношение на AE Solar и Wuxi Saijing следва да бъде оттеглено.
 (57)
 Като следствие от това в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент окончателното антидъмпингово мито, наложено с член 1 от Регламент за изпълнение (ЕС) 2017/367, и окончателното изравнително мито, наложено с член 1 от Регламент за изпълнение (ЕС) No 1239/2013, което остава в сила съгласно член 1 от Регламент за изпълнение (ЕС) 2017/366, се прилагат автоматично, считано от датата на влизане в сила на настоящия регламент, по отношение на вноса на разглеждания продукт с произход или изпратен от КНР и произведен от AE Solar и Wuxi Saijing.
 (58)
 Комисията припомня също така, че когато митническите органи на държавите членки разполагат с данни, че фигуриращата във фактура по ангажимента цена не съответства на действително платената цена, те следва да проучат дали не е било нарушено изискването за включване на всички отстъпки във фактурите по ангажимента или дали е била спазена МВЦ. Когато митническите органи на държавите членки стигнат до извода, че е налице такова нарушение или че не е била спазена МВЦ, те следва да съберат произтичащите от това мита. В такива случаи, с цел да се улесни работата на митническите органи на държавите членки съобразно член 4, параграф 3 от Договора, Комисията следва да им предостави поверителния текст и друга информация за ангажимента единствено за целите на националните процедури.
 (59)
 За сведение, в таблицата в приложение II към настоящия регламент са посочени производителите износители, по отношение на които приемането на ангажимента с Решение за изпълнение 2013/707/ЕС остава незасегнато,
 ПРИЕ НАСТОЯЩИЯ РЕГЛАМЕНТ:
 Член 1
 Оттегля се приемането на ангажимента по отношение на следните дружества:
 Наименование на дружеството
 Допълнителен код по ТАРИК
 Alternative Energy (AE) Solar Co. Ltd
 B799
 Wuxi Saijing Solar Co. Ltd
 B890
 Член 2
 1. Фактурите по ангажимента, посочени в приложение I към настоящия регламент, се обявяват за недействителни.
 2. Събират се антидъмпинговите и изравнителните мита, дължими към момента на приемане на митническата декларация за допускане за свободно обращение, в съответствие с член 3, параграф 2, буква б) от Регламент за изпълнение (ЕС) No 1238/2013 и член 2, параграф 2, буква б) от Регламент за изпълнение (ЕС) No 1239/2013.
 Член 3
 1. Когато митническите органи разполагат с данни, че цената, фигурираща във фактура по ангажимента, издадена в съответствие с член 3, параграф 1, буква б) от Регламент за изпълнение (ЕС) No 1238/2013, член 2, параграф 1, буква б) от Регламент за изпълнение (ЕС) 2017/367, член 2, параграф 1, буква б) от Регламент за изпълнение (ЕС) No 1239/2013 и член 2, параграф 1, буква б) от Регламент за изпълнение (ЕС) 2017/366 от едно от дружествата, за които ангажиментът е първоначално приет с Решение за изпълнение 2013/707/ЕС, не съответства на